К А М А Р А   Н А   А Р Х И Т Е К Т И Т Е   В   Б Ъ Л Г А Р И Я


ПРАВИЛНИК
ЗА ДЕЙНОСТТА  И ОРГАНИЗАЦИЯТА НА РАБОТАТА НА КОМИСИЯТА ПО РЕГИСТЪРА КЪМ УС НА КАБ

приет от Управителен съвет, с протокол № 3 /09.06.2008 г. ,
изменен и допълнен с Решения на Управителния съвет на КАБ

с протоколи №4/19.08.2008 г, № 10/03.07.2009 г, №12/18.11.2009г, №18/08.10.2010г.. и № 20/27-28.01.2011г.
Глава първа

ОБЩИ ПОЛОЖЕНИЯ

Чл. 1 (1) Този правилник урежда дейността и организацията на работа на Комисията по регистъра към Управителния съвет на Камарата на архитектите в България (наричана за краткост „Комисията”), както и по вписване в регистри, водени от Комисията.
(2) Комисията подпомага работата на Управителния съвет (УС), която е свързана с изпълнението на дейностите по поддържане и водене на регистри съгласно чл. 6, т. 1 - 3; чл. 12 - 14 и чл. 22, т. 3 от Закона за камарите на архитектите и инженерите в инвестиционното проектиране (ЗКАИИП) и съгласно Глава четвърта от Устава на КАБ
(3) Регистърът при КАБ е единна база данни, съдържаща вписаните в нея обстоятелства съобразно изискванията на ЗКАИИП, който се съхранява от Комисията по регистъра по начин, гарантиращ сигурността на съдържащата се в него информация. 

Чл. 2 (1) Комисията съставя, поддържа и съхранява следните регистри:

1. Регистър на български архитекти с пълна проектантска правоспособност (ППП);

2. Регистър на български архитекти с ограничена проектантска правоспособност (ОПП);
3. Регистър на чуждестранни архитекти, граждани на държави - членки на Европейския съюз (ЕС), Европейското икономическо пространство и Конфедерация Швейцария, на които е призната професионална квалификация съгласно Закона за признаване на професионални квалификации (ЗППК) и са придобили проектантска правоспособност по реда на Закона за камарите на архитектите и инженерите в инвестиционното проектиране (ЗКАИИП).
4. Регистър на чуждестранни архитекти, граждани на държави - членки на Европейския съюз (ЕС), Европейското икономическо пространство и Конфедерация Швейцария, на които е призната професионална квалификация по реда на ЗППК и придобиват проектантска правоспособност за конкретен обект.
5. Регистър на чуждестранни архитекти, граждани на трети държави, на които е призната професионална квалификация по реда на ЗППК и са придобили проектантска правоспособност по реда на ЗКАИИП.

6. Регистър на ландшафтните архитекти, придобили пълна проектантска правоспособност по паркоустройство.

7. Регистър на ландшафтните архитекти, които притежават ограничена проектантска правоспособност по паркоустройство.

8. Регистър на урбанистите, придобили пълна проектантска правоспособност по устройствено планиране.

9. Регистър на урбанистите, които притежават ограничена проектантска правоспособност по устройствено планиране.
10. Регистър на архитектите с призната професионална квалификация, които не са придобили проектантска правоспособност.

(2) Комисията съставя, поддържа и съхранява, списък на свидетелства, атестации и други документи, удостоверяващи придобитата проектантска правоспособност.

(3) Комисията организира изработването на личен печат на проектанта, членска карта и удостоверение за членство – на членовете на КАБ, удостоверение за проектантска правоспособност с валидност една календарна година, както и други удостоверителни документи, по образци утвърдени от УС на КАБ.

Глава втора

състав, дейност и организация на работаТА на комисията ПО РЕГИСТЪРА.

Чл. 3 (1) Комисията се състои от седем физически лица - председател, един заместник-председател и пет члена.
(2) Председателят на Комисията се избира от УС на КАБ измежду тези десет члена на неговия състав, които са избрани от Общото събрание.

(3) Заместник – председател на Комисията следва да отговаря на условията за избор на член на УС на КАБ, а останалите петима членове трябва да бъдат членове на КАБ с пълна проектантска правоспособност.
(4) Съставът на Комисията и промените в него се утвърждават от УС на КАБ по предложение на нейния председател.

(5) Към Комисията могат да бъдат създавани по нейно решение помощни органи, чиято работа се ръководи от заместник-председател.

(6) Комисията се подпомага от организационен секретар с юридическо образование. При необходимост на заседанията могат да участват без право на глас – преводач и консултанти от Министерството на правосъдието или друг орган, занимаващ се с Европейските въпроси и други.

Чл. 4 (1) Комисията има годишен бюджет, който се приема от УС на КАБ. 
(2) Членовете на Комисията, организационния секретар и консултантите получават възнаграждение съобразно извършената работа в размер определен от Управителния съвет.
Чл. 5 Комисията по регистъра изработва инструкции, образци, формуляри и други документи, необходими за вписване и отписване на обстоятелства в регистрите.

Чл. 6 Заседанията на Комисията се провеждат най-малко веднъж месечно, като се свикват от председателя или заместник-председател с писмено известие, известие по електронната поща или факс. Комисията взема решения при кворум от пет члена. 
Чл. 7 Решенията на Комисията се вземат с обикновено мнозинство.

Чл. 8 Решенията на Комисията се оформят като доклад от Председателя на комисията със съответната мотивировка и се представят на Председателя на КАБ и/или на УС на КАБ най-рано една седмица преди насроченото заседание на УС .

Чл. 9 Вписването в регистъра се извършва в тридневен срок от влизането в сила на решението на УС на КАБ и/или на Председателя на КАБ.
Чл. 10 Председателят на Комисията носи отговорност за цялостната дейност на комисията.

Глава трета

ВИДОВЕ РЕГИСТРИ

Чл. 11 (1) Регистрите по чл. 2, ал. 1 съставляват Общия регистър на проектантите с придобита проектантска правоспособност и призната професионална квалификация. Същият се води, поддържа и съхранява само от Комисията.

(2) Общият регистър по ал. 1 се съставя по томове и раздели както следва:

1. Том първи - Архитекти с придобита пълна проектантска правоспособност (ППП)


1.1. Раздел първи – архитекти, български граждани с придобита с пълна проектантска правоспособност (ППП);


1.2. Раздел втори – архитекти, граждани на Европейския съюз, Европейското икономическо пространство и Конфедерация Швейцария с придобита пълна проектантска правоспособност (ППП);


1.3. Раздел трети – архитекти, граждани на трети държави с придобита пълна проектантска правоспособност (ППП)
2. Том втори – Архитекти с придобита пълна проектантска правоспособност по устройствено планиране или за конкретен обект


2.1. Раздел първи – Архитекти с пълна проектантска правоспособност (ППП) съгласно чл. 230, ал. 3 и ал. 4 от ЗУТ по устройствено планиране и инвестиционно проектиране за обекти от V и VІ категория. 

2.2. Раздел втори – Архитекти, български и чуждестранни граждани придобили съответна проектантска правоспособност за определено време или за конкретен обект;
3. Том трети – Архитекти с ограничена проектантска правоспособност (ОПП);

3.1. Раздел първи – Архитекти, български и чуждестранни граждани с ограничена проектантска правоспособност;

3.2. Раздел втори – Архитекти, български и чуждестранни граждани с ограничена проектантска правоспособност, които не са членове на КАБ;

4. Том четвърти – Ландшафтни архитекти
4.1. Раздел първи - Ландшафтни архитекти с придобита пълна проектантска правоспособност по паркоустройство.

4.2. Раздел втори - Ландшафтни архитекти с придобита пълна проектантска правоспособност (ППП), съгласно чл.230, ал.3 и ал.4 от ЗУТ и чл.6 т.1 от ЗКАИИП по устройствено планиране и ограничена проектантска правоспособност по инвестиционно проектиране в обсег регламентиран в чл.7, ал.3, т.2, б.”б” от ЗКАИИП.
4.3. Раздел трети - Ландшафтни архитекти, които притежават ограничена проектантска правоспособност по паркоустройство.
5. Том Пети – Урбанисти

5.1. Раздел първи – Урбанисти с придобита пълна проектантска правоспособност по устройствено планиране.

5.2. Раздел втори – Урбанисти, които притежават ограничена проектантска правоспособност по устройствено планиране.

6. Том шести – Регистър на архитекти, български и чуждестранни граждани на които е призната професионална квалификация без придобита проектантска правоспособност.
7. Том Седми – Регистър на архитекти, ландшафтни архитекти и урбанисти, български и чуждестранни граждани членове на КАБ с отложено право на проектантска правоспособност.
8. Том Осми – Регистър на архитекти, ландшафтни архитекти и урбанисти, български и чуждестранни граждани с отнета проектантска правоспособност.

Глава четвърта

ВИДОВЕ ДОКУМЕНТИ

Чл. 12 (1) Всеки архитект, ландшафтен архитект и урбанист, придобил проектантска правоспособност, получава индивидуален регистрационен номер при вписване в регистрите. Регистрационният номер е пет цифрено число, което не се повтаря с други индивидуални регистрационни номера и не може да преотстъпва, завещава или прехвърля по друг начин на друг проектант, както приживе, така и в случай на смърт.

(2) Регистрационният номер се определя на принципа последователност - по реда на вписванията.

Чл. 13 (1) Регистрираните архитекти, ландшафтни архитекти и урбанисти получават удостоверителни документи и легитимационни обозначения - по образец, утвърден от УС на КАБ както следва:

1. Членове на КАБ със съответна проектантска правоспособност получават: членска карта, удостоверение за членство, удостоверение за проектантска правоспособност и личен печат;

2. Архитекти с ограничена проектантска правоспособност (ОПП), които не са членове на КАБ – удостоверение за проектантска правоспособност и личен печат;

3. Чуждестранни архитекти членове на КАБ – членска карта, удостоверение за съответна проектантска правоспособност и личен печат;

(2) Документите по ал. 1, т. 1-3 се изработват и предоставят на регистрираните архитекти един месец след влизане в сила на решението на Председателя на КАБ и/или УС на КАБ, за вписването им в регистъра. Тези документи и печата не следва да се дават в услуга или да се използват от друг архитект.
Чл. 14 (1) Валидността на издадените документи е следната:

1. Членска карта и удостоверение за членство – за периода на членуване в КАБ.

2. Удостоверение за проектантска правоспособност – една календарна година или до настъпване на обстоятелства, довели до промяна или изгубване на проектантската правоспособност.

3. Личен печат – до настъпване на обстоятелства довели до промяна или изгубване на проектантската правоспособност.

Чл. 15 (1) УС на КАБ утвърждава образци на издаваните документи:

1. Членска карта с формат: 8,5/5,4 см; съдържание: лого и адрес на КАБ, трите имена, регистрационен номер и снимка.

2. Удостоверение за членство с формат А 4; съдържание: лого и адрес на КАБ, трите имена и регистрационен номер. 

3. Удостоверение за проектантска правоспособност.

3.1. За пълна проектантска правоспособност

Формат: 8,5/5,4 см; цвят: двуцветен – червено лице и бял гръб

Съдържание: лого и адрес на КАБ; пълна проектантска правоспособност; трите имена и регистрационен номер; номер на удостоверението и неговата валидност.

3.2. За пълна проектантска правоспособност по устройствено планиране и ограничена проектантска правоспособност в инвестиционното проектиране

Формат: 8,5/5,4 см; цвят: двуцветен – червено лице и бял гръб

Съдържание: лого и адрес на КАБ; пълна проектантска правоспособност по устройствено планиране и ограничена проектантска правоспособност в инвестиционното проектиране; трите имена и регистрационен номер; номер на удостоверението и неговата валидност.

3.3. За ограничена проектантска правоспособност

Формат: 8,5/5,4 см; цвят: двуцветен – синьо лице и бял гръб

Съдържание: лого и адрес на КАБ; ограничена проектантска правоспособност; трите имена и регистрационен номер; номер на удостоверението и неговата валидност.

4. Личен печат за проектантска правоспособност

4.1. Личен печат на архитекти с пълна проектантска правоспособност (ППП).

Формат: 5,6/3,1 см ; цвят: двуцветен – червено и лилаво

Съдържание: лого на КАБ; пълна проектантска правоспособност (ППП); трите имена и регистрационен номер; места за дата и подпис.

4.2. Личен печат на архитекти с пълна проектантска правоспособност (ППП) по устройствено планиране и ограничена проектантска правоспособност (ОПП) по инвестиционно проектиране:

Формат: 5,7/1,9 см ;цвят: двуцветен -  червено и синьо

Съдържание: лого на КАБ; пълна проектантска правоспособност (ППП) по устройствено планиране; трите имена и регистрационен номер; места за дата и подпис.

4.3. Личен печат на архитекти с ограничена проектантска правоспособност (ОПП).

Формат: 5,7/1,9 см; цвят: двуцветен – синьо и лилаво

Съдържание: лого на КАБ; ограничена проектантска правоспособност (ОПП); трите имена и регистрационен номер; места за дата и подпис.

4.4. Личен печат на ландшафтен архитект с пълна проектантска правоспособност по озеленяване и паркоустройство

Формат: 5,6/3,1 см ; цвят: двуцветен – червено и зелено

Съдържание: лого на КАБ; пълна проектантска правоспособност (ППП) по озеленяване и паркоустройство; трите имена и регистрационен номер; места за дата и подпис.
4.5. Личен печат на ландшафтен архитект с пълна проектантска правоспособност (ППП) по устройствено планиране и ограничена проектантска правоспособност (ОПП) по инвестиционно проектиране:

Формат: 5,7/1,9 см ;цвят: двуцветен -  червено и синьо

Съдържание: лого на КАБ; пълна проектантска правоспособност (ППП) по устройствено планиране; трите имена и регистрационен номер; места за дата и подпис.

4.6. Личен печат на ландшафтен архитект с ограничена проектантска правоспособност по озеленяване и паркоустройство

Формат: 5,7/1,9 см ;цвят: двуцветен -  синьо и зелено

Съдържание: лого на КАБ; ограничена проектантска правоспособност (ОПП) по озеленяване и паркоустройство; трите имена и регистрационен номер; места за дата и подпис.

4.7. Личен печат на урбанисти с пълна проектантска правоспособност по устройствено планиране

Формат: 5,6/3,1 см ;цвят: двуцветен -  червено и черно
Съдържание: лого на КАБ; пълна проектантска правоспособност (ППП) по устройствено планиране; трите имена и регистрационен номер; места за дата и подпис.

4.8. Личен печат на урбанисти с ограничена проектантска правоспособност по устройствено планиране

Формат: 5,7/1,9 см ;цвят: двуцветен -  синьо и черно
Съдържание: лого на КАБ; ограничена проектантска правоспособност (ОПП) по устройствено планиране; трите имена и регистрационен номер; места за дата и подпис.

(2) Временни удостоверения за придобита проектантска правоспособност.

(3) Удостоверение за призната професионална квалификация с формат А 4; съдържание: лого и адрес на КАБ, всички имена и регистрационен номер. 

Глава пета
РЕГИСТРАЦИЯ
Чл. 16 (1) За вписване в Общия регистър на проектантите с придобита проектантска правоспособност по чл. 11, ал. 2 от този Правилник, новите кандидати, както и отписаните от регистъра на КАБ, за които е отпаднало основанието за отписване, подават писмено заявление по образец, утвърден от УС на КАБ. 
(2) Заявленията за български граждани, завършили акредитирани висши училища по архитектура се подават до УС на КАБ чрез регионалната колегия, която от своя страна ги препраща, придружени с мотивирано предложение – образец 11, в седемдневен срок заедно с приложените документи. След входиране на заявленията в деловодството на КАБ преписките се предават на Комисията за разглеждане и докладване пред УС на КАБ - образци 2, 3 и 4.

(3) Към заявлението от български граждани за вписване като проектант с ППП, заявителите прилагат:

1. копие от документ за самоличност- заверен от заявителя с гриф "вярно с оригинала" и подпис;
2. копие от диплома за завършено висше образование с нотариална заверка или документ за призната професионална квалификация от Председателя на КАБ, ако дипломата е от чуждестранно учебно заведение;
3. декларации, по образец утвърден от Управителния съвет на камарата - образец А;
4. доказателства за стаж по специалността, по образец утвърден от Управителния съвет на камарата - образец Б;
5. свидетелство за съдимост;
6. актуална снимка.
(4) Към заявлението от български граждани за вписване като проектант с ОПП, заявителите, прилагат:

1. копие от документ за самоличност - заверен от заявителя с гриф "вярно с оригинала" и подпис;
2. копие от документ за завършено висше образование с нотариална заверка;
3. декларация, по образец утвърден от Управителния съвет на камарата - образец А;
4. свидетелство за съдимост;
5. актуална снимка за членовете на КАБ.
(5) Заявленията от чуждестранните граждани от страни членки на ЕС, ЕИО и конфедерация Швейцария, които имат призната професионална квалификация от компетентен орган на страната по произход или от председателя на КАБ се подават по образец, утвърден от УС на КАБ и се входират в деловодството на комисията по регистъра – образец 5.
(6) Към заявлението за вписване от общия регистър, заявителя прилага:

1. копие от документ за самоличност с данни за гражданство, заверено от заявителя с гриф „вярно с оригинала” и подпис;
2. нотариално заверено копие от диплома за завършено висше образование – квалификационна степен „Магистър” издадена от акредитирано висше учебно заведение, фигуриращо в списъка съгласно чл. 6 ал. 1 т. 11 от Закона за признаване на професионални квалификации и превод на български език от лицензиран преводач;
3. документ издаден от компетентен орган по признаване на професионална квалификация на държавата по произход, по постоянно пребиваване, или от компетентния орган в Република България, съдържащ данни за признатата професионална квалификация и правото за достъп до упражняване на професията „архитект” и че не са наложени ограничения или забрана;
4. декларации по образец утвърден от УС на КАБ – образец А;
5. доказателства за стаж по специалността, по образец утвърден от Управителния съвет на камарата - образец Б;
6. свидетелство за съдимост;
7. актуална снимка.

(7) Заявленията от чуждестранните граждани на държави, които не са членки на ЕС, ЕИО и конфедерация Швейцария се подават до УС на КАБ и се входират в деловодството на комисията по регистъра – образец 5.
(8) Към заявлението за вписване в общия регистър заявителя прилага:

1. копие от документ за самоличност с данни за гражданство, заверено от заявителя с гриф „вярно с оригинала” и подпис;
2. нотариално заверено копие от диплома за завършено висше образование – квалификационна степен „Магистър” специалност „архитектура” издадена от акредитирано висше учебно заседание и превод на български език от лицензиран преводач;
3. документ издаден от орган по признаване на професионална квалификация на държавата по постоянно пребиваване или от председателя на КАБ съдържащ данни за признатата професионална квалификация и правото за достъп до упражняване на професията „архитект” и че не са наложени ограничения или забрана;

4. декларации по образец утвърден от УС на КАБ – образец А;
5. доказателства за стаж по специалността, по образец утвърден от Управителния съвет на камарата - образец Б;
6. свидетелство за съдимост;
7. актуална снимка.
(9) Към заявлението – образец 6 за вписване в общия регистър, заявителя прилага:

1. копие от документ за самоличност с данни за гражданство, заверено от заявителя с гриф „вярно с оригинала” и подпис;

2. нотариално заверено копие от диплома за завършено висше образование – квалификационна степен „Магистър” издадена от акредитирано висше учебно заведение, фигуриращо в списъка съгласно чл. 6 ал. 1 т. 11 от Закона за признаване на професионални квалификации и превод на български език от лицензиран преводач;
3. документ издаден от компетентен орган по признаване на професионална квалификация на държавата по произход, по постоянно пребиваване, или от компетентния орган в Република България, съдържащ данни за признатата професионална квалификация и правото за достъп до упражняване на професията „архитект” и че не са наложени ограничения или забрана;
4. декларации по образец утвърден от УС на КАБ – образец А;
5. доказателства за стаж по специалността, по образец утвърден от Управителния съвет на камарата - образец Б;
6. декларация по образец утвърден от УС на КАБ – образец В;
7. свидетелство за съдимост.
(10) Проектантската правоспособност се променя с решение на УС на КАБ при настъпване на обстоятелства довели до изменение на условията за придобиването й:
1. по доклад на комисията по регистъра, придружено от мотивирано предложение на регионалната колегия - образец 7;

2. по доклад на комисията придружено от искане на проектанта – образец 8.
(11) Проектантската правоспособност и членството в КАБ се възстановяват с решение на УС на КАБ. Решението се взема по заявление на проектанта и декларация, че причините довели до прекратяване на членството и отписването от регистъра на КАБ са отстранени - образец 9.
Чл. 17 (1) Комисията проверява дали са налице условията за придобиване на проектантска правоспособност и изготвя доклад до УС на КАБ. Комисията има право да прави всички необходими проверки касаещи истинността на подадените от заявителя документи. При констатиране на непълнота на документите подадени от заявителя, Комисията дава на същия срок от 30 дни за допълване на изискуемите документи или на обстоятелствата отразени в тях.

(2) УС на КАБ се произнасят с решение в тримесечен срок от подаване на заявлението.

(3) Решенията се вземат с обикновено мнозинство от присъстващите.
(4) Решението на УС на КАБ се вписва в регистъра на камарата и се съобщава на заявителя писмено, на адреса, посочен от него при подаване на документите. Решението или мълчаливия отказ могат да се обжалват от кандидата пред Контролния съвет в 14 дневен срок от получаване на съобщението по реда на Административно процесуалния Кодекс, съгласно чл. 13, ал.(3) от ЗКАИИП.
Чл. 18 (1) Комисията следи и отговаря за вписването на променени обстоятелства, свързани проектантската правоспособност, когато такава информация е заявена в КАБ. Промяната може да засяга изменение на условията за придобиването на проектантската правоспособност или да настъпи по искане на проектанта, когато са налице предвидените в закона основания .Промяната се отразява чрез вписване в съответния регистър след решение на Управителния съвет на КАБ.
(2) Регистъра на КАБ се публикува в Държавен вестник ежегодно през първата половина на месец януари.

(3) След дата на подаване на регистъра в Държавен вестник за публикуване промените се отразяват само в сайта на КАБ.

Чл. 19 Комисията съставя образци на заявление и други документи, необходими за признаване на професионална квалификация и придобиване на проектантска правоспособност, които се утвърждават от УС на КАБ, неразделна част от настоящия правилник.

Глава шеста
ОТПИСВАНЕ ОТ РЕГИСТЪРА

Чл. 20 (1) Проектантът се отписва от регистъра на КАБ при настъпване на някои от обстоятелствата по чл. 14, ал. 4 на ЗКАИИП и след решение на Управителния съвет.
(2) Решението за отписване по чл. 14, ал. 4, т. 1 от ЗКАИИП се взема по молба на проектанта - образец 10.
(3) Решението за отписване по чл. 14, ал. 4, т. 2 от ЗКАИИП се взема след констатация от съответните органи за наличие или настъпване на обстоятелство, което представлява пречка за изпълнение на условията на чл. 7 от ЗКАИИП за предоставяне на проектантски услуги.
(4) Решението за отписване по чл. 14, ал. 4, т. 3 от ЗКАИИП (лишаване от проектантска правоспособност) се взема след влизане в сила на наложеното дисциплинарното наказание.

(5) Решението за отписване по чл. 13, т. 2 от Устава на КАБ „при неплащане на годишна вноска в установения срок” се взема два месеца след определения срок при условие, че съответната регионална колегия е установила причините довели до неизпълнение на тези задължения от проектантите.
(6) Решението за отписването от регистрите на КАБ се изпълнява от Комисията и се публикува в специализираните издания за архитектура. Отписаните от регистрите на КАБ проектанти са длъжни да върнат удостоверението за проектантска правоспособност и личния си печат.

Глава седма
КОНТРОЛ
Чл. 21  Контрол върху дейността на Комисията се упражнява от Председателя на КАБ, УС на КАБ и Контролния съвет.
ПРЕДСЕДАТЕЛ на КАБ : ...............................................

